

 **ROMÂNIA**

 **JUDEŢUL MUREŞ**

**MUNICIPIUL TÂRGU MUREŞ**

|  |
| --- |
| 540026 • Târgu Mures, Piaţa Victoriei nr. 3Direcţia Şcoli**Serviciul coordonare, administrare, urmărire și aprobare a bugetelor de cheltuieli administrative**Telefon: 0265-268330, interior 335 • Fax: 0265-266227 • E-mail: scoli@tirgumures.ro |

Nr.440/65075 din 04.10.2023 INIȚIATOR

 PRIMAR

 SOÓS ZOLTÁN

Referat de aprobare

privind desemnarea reprezentanţilor Consiliului local al municipiului Târgu Mureș în consiliile de administraţie ale unităţilor de învăţământ preuniversitar de stat și particular din municipiul Târgu Mureș în anul şcolar 2023-2024

 Referat de aprobare cu titlul de mai sus a fost elaborat în baza:

- Prevederilor art. 4 alin. (1), alin.(4) și ale art.8 alin.(1) din Anexa la Ordinul nr. 6223/2023 pentru aprobarea Metodologiei-cadru de organizare şi funcţionare a consiliilor de administraţie din unităţile de învăţământ preuniversitar, modificat și completat, care precizează:

 Potrivit prevederilor, art.4, alin.(1), lit.“a”, “b”, “c”, capitolul II din Ordinul 6223/04.09.2023 pentru aprobarea Metodologiei – cadru de organizare şi funcţionare a consiliilor de administraţie din unităţile de învăţământ preuniversitar, ” Structura consiliului de administrație din unitățile de învățământ preuniversitar de stat este următoarea:

a) în cazul în care consiliul de administrație este format din 7 membri: directorul, 2 cadre didactice, 2 reprezentanți ai părinților, primarul localității/sectorului municipiului București pe raza căreia/căruia se află unitatea de învățământ, denumit în continuare primar, sau un reprezentant al primarului, un reprezentant al consiliului local/consiliului local de sector al municipiului București, denumit în continuare reprezentant al consiliului local. Prevederile se aplică în mod corespunzător unităților de învățământ cu efective mai mici de 300 de beneficiari primari;

b) în cazul în care consiliul de administrație este format din 9 membri: directorul, 3 cadre didactice din cota cărora un loc poate fi alocat unui reprezentant al personalului didactic auxiliar, 2 reprezentanți ai părinților, primarul sau un reprezentant al primarului, 2 reprezentanți ai consiliului local. Prevederile se aplică în mod corespunzător unităților de învățământ cu efective între 301 și 400 de beneficiari primari;

 c) în cazul în care consiliul de administrație este format din 11 membri: directorul, 4 cadre didactice din cota cărora un loc poate fi alocat unui reprezentant al personalului didactic auxiliar, 3 reprezentanți ai părinților, primarul sau un reprezentant al primarului, 2 reprezentanți ai consiliului local. Prevederile se aplică în mod corespunzător unităților de învățământ cu efective de peste 400 de beneficiari primari. - prevederile art. 128, alin. (1), lit. “d” și alin. (2), lit „a”, „b” şi „c” din Legea Învățământului Preuniversitar nr. 198 din 04.07.2023.

 Potrivit art.4 alin.4 din Metodologia-cadru “ În învăţământul particular şi confesional, în structura consiliului de administraţie sunt incluşi reprezentanţi ai fondatorilor. În unităţile de învăţământ particular şi confesional, consiliul de administraţie cuprinde cel puţin un reprezentant al cadrelor didactice, un reprezentant al părinţilor, iar pentru unităţile care şcolarizează beneficiari primari la niveluri din învăţământul obligatoriu, consiliul de administraţie cuprinde şi un reprezentant al consiliului local.

Conform prevederilor art. 8 alin.(1) din Anexa la Ordinul nr. 6223/2023, Pierderea calităţii de membru în consiliul de administraţie operează de drept în următoarele situaţii:

a) înregistrarea a 3 absenţe nemotivate la şedinţele consiliului de administraţie;

b) înlocuirea, în scris, de către autoritatea/structura care a desemnat persoana respectivă;

c) ca urmare a renunţării în scris;

d) ca urmare a condamnării pentru o faptă penală săvârşită cu intenţie, până la intervenirea unei situaţii care înlătură consecinţele condamnării;

e) ca urmare a primirii unei sancţiuni disciplinare pe perioada exercitării calităţii de membru al consiliului de administraţie;

 f) ca urmare a încetării, respectiv a suspendării contractului individual de muncă pentru o perioadă mai mare de 60 de zile, în cazul cadrelor didactice;

g) ca urmare a numirii într-o funcţie didactică de conducere, de îndrumare şi control sau a numirii într-o funcţie în Ministerul Educaţiei;

h) pierderea calităţii de elev în unitatea de învăţământ, pentru reprezentantul elevilor;

i) pierderea calităţii de elevi în unitatea de învăţământ a propriilor copii, pentru reprezentanţii părinţilor;

j) pentru director, director adjunct, după caz, ca urmare a eliberării din funcţie.

Atribuțiile Consiliului de administrație sunt menționate în Metodologia-cadru de organizare și funcționare a consiliilor de administrație din unitățile de învățământ preuniversitar, aprobată prin Ordinul nr.6223 din 04.09.2023.

* Prevederile art.128, alin.(1), lit.”d” și alin.(2), lit.”a”, lit.”b” și lit.”c” din Legea învățământului preuniversitar nr.198 din 04.07.2023

Față de cele prezentate mai sus, propunem supunerea spre dezbaterea Consiliului Local al municipiului Târgu Mureș a proiectului de hotărâre privind desemnarea reprezentanţilor Consiliului Local al municipiului Târgu Mureș în Consiliile de Administraţie ale unităţilor de învăţământ preuniversitar de stat și particular din municipiul Târgu Mureș pentru anul şcolar 2023-2024, conform Anexei la prezentul referat.

 Atașăm:

 - adresa nr.7849 din 14.09.2023 a Inspectoratului Școlar Județean Mureș;

 - adresa nr.60/24.08.2023 a Grădiniței Puky, unitate de învățământ preuniversitar particular.

 Avizul favorabil al Direcției Școli

 Director executiv adj. Șef serviciu

 Ing.Horațiu Lobonț Damaschin Zosim Ioan

 Întocmit

 Insp.sup.Elena Morariu

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129 și art.139 din O.U.G. nr.57/2019 privind Codul Administrativ**

 **(nu produce efecte juridice) \***

**R O M Â N I A Proiect**

**JUDEŢUL MUREŞ INIȚIATOR**

**CONSILIUL LOCAL AL MUNICIPIULUI TÂRGU MUREŞ PRIMAR**

 **Soós Zoltán**

**H O T Ă R Â R E A nr.\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_**

privind desemnarea reprezentanţilor Consiliului local al municipiului Târgu Mureș în consiliile de administraţie ale unităţilor de învăţământ preuniversitar de stat și particular din municipiul Târgu Mureș în anul şcolar 2023-2024

***Consiliul local al municipiului Târgu Mureş, întrunit în şedinţă ordinară de lucru,***

 **Având în vedere**:

1. Inițiativa Primarului, exprimată în Referatul de aprobare nr.440/65075 din 04.10.2023, prezentat de Direcţia Şcoli prin Serviciul coordonare administrare, urmărire şi aprobare a bugetelor de cheltuieli administrative, privind desemnarea reprezentanţilor Consiliului local al municipiului Târgu Mureş în consiliile de administraţie ale unităţilor de învăţământ preuniversitar de stat și particular din municipiul.Târgu Mureş, în anul şcolar 2023-2024;
2. Raportul Comisiilor de specialitate din cadrul Consiliului local al municipiului Târgu Mureș;
3. Raportul de specialitate al Direcției juridice, contencios administrativ și administrație publică locală.

**În conformitate cu** **prevederile** :

* Art. 128 alin. (1), alin. (2), alin. (6, alin. (16) din Legea învățământului preuniversitar nr. 198/2023, ale art. 2, art. 3 alin. (1), art. 4, art. 5 alin. (1), alin. (2) lit. a), art. 6 alin. (1) lit. c) din anexa la Ordinul Ministerului Educaţiei Naţionale nr. 6.223/2023 pentru aprobarea Metodologiei-cadru de organizare şi funcţionare a consiliului de administraţie din unităţile de învăţământ preuniversitar;

 **În temeiul dispoziţiilor** art.129 alin. (1), alin. (14), art. 139 alin. (1) coroborat cu art. 5 lit. ee) şi art. 139 alin. (6-(9), art. 140 alin. (1), art.196 alin. (1) lit. a), art. 197 alin. (1)-(2), alin. (4)- (5), art. 199 alin. (1)-(2),art. 243 alin. (1) lit. a), art. 438 alin. (2) si (4) din Ordonanţa de Urgenţă a Guvernului nr. 57/2019 privind codul administrativ, cu modificările și completările ulterioare

**H o t ă r ă ş t e** :

**Art.1.** Se aprobă lista reprezentanţilor Consiliului local al municipiului Târgu Mureş în consiliile de administraţie ale unităţilor de învăţământ, pentru fiecare unitate de învățământ preuniversitar de stat din municipiul Târgu Mureş, în anul şcolar 2023-2024.

**Art.2.** Se aprobă desemnarea reprezentantului/reprezentantei Consiliului local al municipiului Târgu Mureș, în consiliul de administrație la Grădinița Puky, unitate de învățământ preuniversitar particular din municipiul Târgu Mureș, în anul școlar 2023-2024, dl/dna consilier local \_\_\_\_\_\_\_\_\_\_\_\_\_\_\_.

**Art.3** .Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş, prin Direcţia Şcoli-Serviciul coordonare administrare, urmărire şi aprobare a bugetelor de cheltuieli administrative şi persoanele nominalizate conform art.1 și art.2.

**Art.4.** În conformitate cu prevederile art.252 alin.1, lit.”c”, art.255 din O.U.G. nr.57/2019 privind Codul administrativ, precum şi ale art.3 alin.1 din Legea nr.554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.5.** Prezenta hotărâre se comunică:

* Direcției Școli,
* Persoanelor nominalizate conform art.1 și art.2 prin Direcția Școli.

 **VIZĂ DE LEGALITATE**

 **Secretarul General al Municipiului Târgu Mureş**

**Bordi Kinga**